රන් කෙවිට I මඟින් තිරයට පැමිණි ත්‍රිමාණ සජීවිකරණයෙන් යුතු ගොපළු යකා නැවතත් පෙළහර පාන මෙය විනෝදාත්මක චිත්‍රපටයක් ලෙස හඳුන්වා දිය හැකිය.රන් කෙවිට II ගොපලුගේ වික්‍රම පුරාම ඇත්තේ ගොපලුගේ සහ ඔහුගේ මිතුරන් වූ සුරන් සහ ජනිත් යන ළමුන්ගේ හාස්‍ය රැගත් සොඳුරු දඩබ්බරකම් සහ ගොපලුගේ විස්මිත ක්‍රියාකාරකම්ය.ආනන්ද වික්‍රමගේ, සුසන්තා චන්ද්‍රමාලි, සමන් හේමරත්න, දමිතා සළුවඩන, අසේල ජයකොඩි, දොන් ගයි, ආනන්ද අතුකෝරාල, කුමාර තිරිමාදුර, ජනේෂ් සිල්වා, චතුර පෙරේරා, සංගීතා තදානි, බෙනට් රත්නායක, මධුශානි ජනත්‍රි මෙහි ප්‍රධාන චරිත රඟපාන අතර සුරන් රනිත් යන චරිතයන් ඉෂාම් සම්සුදීන් සහ හරිත් සමරසිංහ විසින් නිරූපණය කරනු ලබයි.කැමරා අධ්‍යක්ෂණය සහ සංස්කරණය ප්‍රවීන් ජයරත්නගෙනි.